Petals for Armor

Petals for Armor on yhdysvaltalaisen laulaja-lauluntekijä Hayley Williamsin ensimmäinen sooloalbumi, jonka Atlantic Records julkaisi 8. toukokuuta 2020. Albumin tuotti Paramoren kitaristi Taylor York. Sen kappaleet julkaistiin myös kolmella albumiin liittyvällä EP-levyllä kevään 2020 aikana. Näistä ensimmäinen, Petals for Armor I, julkaistiin helmikuussa, Petals for Armor II huhtikuussa ja Petals for Armor III albumin julkaisupäivänä.

Tausta 
Williams kuvaili ensimmäisen sooloalbuminsa tekoa pelottavaksi mutta siitä huolimatta vahvistavaksi kokemukseksi. Hän otti suuremman roolin musiikkia tehdessään kuin aiemmin Paramorelle kirjoittaessaan ja oli enemmän tekemisissä soitinten kanssa. Sen seurauksena hän tutustui uusiin puoliin itsessään ja on ylpeä etenkin sanoituksistaan. Williams työskenteli albumin parissa yhdessä läheisten ystäviensä kanssa.

Albumi sai alkunsa, kun Williamsin terapeutti rohkaisi häntä jatkamaan kappaleiden kirjoittamista, vaikka Williams oli itse ajatellut pitää taukoa musiikista sen jälkeen, kun Paramoren After Laughter -albumia seurannut kiertue päättyi vuonna 2018. Williams kirjoitti albumin kamppailustaan masennuksen kanssa ja kertoi kirjoittamisen auttaneen hänet eteenpäin elämässään. Hän kuvaili rakentaneensa albumin kolmesta osasta, joiden on tarkoitus kuvata hänen toipumistaan. 

Albumi alkaa synkästi, mutta vähitellen muuttuu tunnelmaltaan iloisemmaksi. Sen teemoja ovat muun muassa viha, yksinäisyys ja syyllisyys. Williams käy albumilla läpi muun muassa vanhempiensa avioeroa ja omaa parisuhdettaan. Synkkien teemojen lisäksi albumilla käsitellään myös kevyempiä asioita. Esimerkiksi ”Cinnamon”-kappaleellaan Williams ylistää kotiaan ja kuvailee siellä tuoksuvan sitrushedelmille ja kanelille ().

Albumi sai nimensä ”Simmer”-kappaleen säkeestä. Kappaleessa lauletaan ”wrap yourself in petals for armor” (). Williams kertoi BBC Radio 1:n haastattelussa säkeen tarkoittavan, että hänestä paras tapa suojata itseään vaikeuksilta elämässä on olla haavoittuva sen sijaan, että vastustaisi kaikkea. Williams kokee, että elämään kuuluu sekä kärsimystä että iloa.

Williams sävelsi ja sanoitti albumin kappaleet suurimmaksi osaksi Paramoren kitaristin Taylor Yorkin ja kiertuebasistin Joey Howardin kanssa. York myös tuotti albumin. Muita vierailevia lauluntekijöitä olivat Steph Marziano, Daniel James ja Micah Tawlks. Albumi nauhoitettiin pääasiassa Nashvillessa, Tennesseessä East Iris Studiossa ja Music Friends -studiossa Kalifornian Los Angelesissa. ”Why We Ever” -kappale nauhoitettiin osittain myös Peptalk Studiossa ja ”Watch Me While I Bloom” -kappale Sunset Sound -studiossa.

Julkaisu 
Marraskuussa 2019 eräs Paramore-yhtyeen fani löysi sattumalta Petals for Armor -albumin Instagram-tilin, jossa oli sillä hetkiä ainoastaan lähikuvia kasveista. Ensimmäiset kuvista oli julkaistu syyskuussa 2019. Koska kyseinen tili oli yksi harvoista virallisen Paramore-tilin seuraamista Instagram-tileistä ja vaikutti kummalliselta, tilin löytänyt fani arveli sen liittyvän jollakin tavalla Paramoreen ja jakoi havaintonsa Twitterissä. Julkaisun seurauksena esiin nousi Williamsin haastattelu edelliseltä keväältä, jossa tämä puhuu kukista. Haastattelun perusteella epäilykset kyseisen tilin liittymisestä Paramoreen vahvistuivat. Williams alkoi myös itse seurata tiliä Instagramissa.

Joulukuussa 2019 Williams ilmoitti julkaisevansa seuraavana vuonna soolomusiikkia. Ilmoituksen seurauksena Petals For Armor -tili yhdistettiin Paramoren sijaan Williamsin sooloprojektiin ja tämä vahvisti epäilykset oikeiksi myöhemmin. Tammikuun 2020 aikana Williams julkaisi tilillä useita pätkiä ”Simmer”-kappaleen musiikkivideolta. Kaikilla videoilla esiintyi päivämäärä ”22. tammikuuta” ja viimeisellä videolla julkaistiin myös kappaleen nimi.

”Simmer” julkaistiin singlenä 22. tammikuuta ja samassa yhteydessä Williams kertoi, että hänen tuleva albuminsa on nimeltään Petals for Armor. Toisena singlenä julkaistiin ”Leave It Alone” -kappale. Helmikuun alussa julkaistiin ensimmäinen kolmesta albumiin liittyvästä EP:stä, Petals for Armor I. Albumin julkaisua osissa Williams selitti sillä, että albumi käsittelee niin paljon vakavia teemoja, että hän halusi kuuntelijoilla olevan tarpeeksi aikaa niiden läpikäymiseen. Sen lisäksi hän halusi, että albumi kuultaisiin samalla tavalla kuin hän koki sen syntyyn johtaneet tapahtumat.

Williams paljasti 17. maaliskuuta 2020, että albumin toinen osa Petals for Armor II oli alun perin tarkoitus julkaista kyseisellä viikolla. Hän kuitenkin päätyi julkaisemaan kappaleet yksitellen kuten edellisen EP:n kohdalla. Julkaisutavan muutos johtui koronaviruspandemiasta. Williams kertoi, että ei halunnut pandemian aiheuttamasta epävarmasta ja ahdistavasta tilanteesta johtuen julkaista kerralla niin montaa itselleen arkaluonteista kappaletta. Lisäksi hän toivoi, että voi näin tarjota ihmisille jotain mitä odottaa. 

Petals for Armor II julkaistiin kokonaisuudessa 21. huhtikuuta 2020. EP:n jokainen kappale julkaistiin singlenä. Ensimmäisenä singlenä julkaistiin ”Roses/Lotus/Violet/Iris”-kappale 19. maaliskuuta 2020. Kappaleella vierailee Boygenius-superyhtye, johon kuuluvat Phoebe Bridgers, Lucy Dacus ja Julien Baker. Williams intoili yhteistyöstä naislaulajien kanssa ensimmäistä kertaa jo kansainvälisenä naistenpäivänä ja jakoi sosiaalisessa mediassa kuvia kappaleen käsin kirjoitetuista sanoista. Toisena singlenä Petals for Armor II -EP:ltä ja koko albumin neljäntenä singlenä julkaistiin ”Over Yet” 2. huhtikuuta 2019. Kolmantena singlenä julkaistiin ”My Friend” ja neljäntenä ”Why We Ever”. Viimeinen single ”Dead Horse” julkaistiin samaan aikaan EP:n kanssa.

Koko albumi julkaistiin Atlantic Recordsin kautta 8. toukokuuta 2020. Petals for Armor III julkaistiin samaan aikaan albumin kanssa.

Arvostelut 
Metacritic-sivusto laski albumin arvosteluissa saamien arvosanojen painotetun keskiarvon ja antoi 21 arvostelun perusteella sille 84 pistettä sadasta, mikä vastaa ”yleistä ylistystä” kriitikoiden keskuudessa.

 AllMusic: 
 DIY: 
 The Independent: 
 NME: 
 Pitchfork: 7,2/10
 Rolling Stone: 
 Slant Magazine:

Listasijoitukset

Kappaleet 

Kaikki kappaleet säv. ja san. myös Hayley Williams.

 Petals for Armor I
 
 
 
 
 

 Petals for Armor II
 
 
 
 
 

 Petals for Armor III
 
 
 
 
 

 Japanin bonuskappale

Singlet

Lähteet 

Vuoden 2020 esikoisalbumit
Yhdysvaltalaiset popalbumit